**ETWINNING PROJEKT "MEMENTO PRIJATELJSTVA 6"**

|  |  |  |
| --- | --- | --- |
| ŠKOLA | OŠ „Milan Brozović“  Kastav | NADNEVAK: 7.11.2019. |
| UČITELJICA | Daliborka Rotar | RAZRED: 1. |
| NASTAVNI PREDMET | SAT RAZREDNIKA | REDNI BROJ SATA: |

**PISANA PRIPREMA ZA NASTAVNI SAT – 3. RADIONICA**

|  |  |
| --- | --- |
| NASTAVNA TEMA | Međupredmetna tema GOO : goo C 1.3. Promiče kvalitetu života u razredu |
| NASTAVNA JEDINICA | Prepoznajem osjećaje |
| CILJ NASTAVNE JEDINICE | Usvajati i njegovati temeljne humane vrijednosti: prijateljstvo, pravednost, nenasilje, suosjećanje.  Prepoznaju situacije i osjećaje koji u njima stvaraju ugodu ili neugodu. |
| OBRAZOVNA POSTIGNUĆA/ISHODI:  KOGNITIVNI | Prepoznati i imenovati prihvatljive i neprihvatljive postupke  drugih učenika.  Naučiti preuzimati odgovornost za vlastite postupke.  Usvajati i njegovati temeljne humane vrijednosti. |
| PSIHOMOTORIČKI | Prepoznati i razumjeti svoje i emocije drugih.  Razvijati odgovornost prema sebi i drugima.  Razumjeti važnost pozitivnog odnosa i lijepog ponašanja prema drugima. |
| AFEKTIVNI | Pravodobno reagirati na neprihvatljive postupke drugih.  Prijedlozima i savjetima pomagati u rješavanju neprihvatljivih situacija |
| MEĐUPREDMETNE TEME | osr A.1.2. Upravlja emocijama i ponašanjem.  osr B 2.1. Opisuje i uvažava potrebe i osjećaje drugih  uku A 2.3. Kreativno mišljenje; Učenik se koristi kreativnošću za oblikovanje svojih ideja i pristupa rješavanju problema  zdr B 2.1. B Prepoznaje i procjenjuje vršnjačke odnose |
| MEĐUPREDMETNA POVEZANOST | Hrvatski jezik- B.Prosenjak „Domaća zadaća“ |
| NASTAVNE METODE | metode razgovora, demonstracije, čitanja, pisanja, oblikovanja |
| OBLICI RADA | frontalni, rad u pari, rad u skupini |
| NASTAVNA SREDSTVA I POMAGALA | računalo, ploča, projektor, slikovnica, hamer papir, flomasteri |
| MJESTO IZVOĐENJA | učionica |

**ARTIKULACIJA NASTAVNOG SATA**

|  |  |
| --- | --- |
| UVODNI DIO: | Na satu Hrvatskog jezika pročitana je slikovnica „Domaća zadaća“, učenici su razgovarali o slikovnici, događajima i osjećajima koji su obilježili dječaka Fabiana, glavnog junaka.  Učenici se prisjećaju svih osjećaja koja je Fabian doživio u slikovnici.  Učiteljica uz pomoć PPT prezentacije prikazuje emotikone osjećaja sreće, ljubavi, tuge, ljutnje, hrabrosti, straha i nestrpljivosti. |
| GLAVNI DIO: | Učiteljica pojašnjava zadatak koji slijedi.  Učenici se nalaze u sredini učionice. Kreću se laganim korakom. Tijekom ovog zadatka kretat će se prema određenim zadatcima. Pri čitanju priče, pri spomenu nekog kretanja trebaju hodati na taj način, a pri spomenu osjećaja iskazati osjećaj izrazom lica.  PRIČA:  Izlazim iz kuće. Imam nove cipele i novu jaknu. Ponosno hodam uzdignute glave. Nakon nekog vremena osjećam nelagodu u stopalima. Počinju me žuljati cipele. Pomalo šepam. Sa svakim korakom šepam sve više i više. Osjećam toplinu u cipelama. Toplina je sve veća, vruće je u cipelama. Vrućina je sve jača, kao da hodam po žeravici. Obuzima me tuga. Stanem. Ne mogu se pomaknuti. Plačem, tužan/tužna sam. Kako ću se vratiti kući? Zabrinut/zabrinuta sam. Osjećam strah po cijelom tijelu.  Odjednom radost! Po mene dolazi mama.  RAZGOVOR:   * Kako su se osjećali dok su se kretali? * Koji osjećaj im je bio najteži prikazati? * Jeste li očekivali ovakav kraj priče? * Mogu li se osjećaji sakriti? * Je li dobro skrivati osjećaje? Zašto ne?   Nakon razgovora slijedi nova situacija Masaža osjećajima.  Učenici sjednu u vlakić, a jagodicama prstiju naslanjaju se na leđa učenika koji im sjedi ispred. Na znak učiteljice učenici jagodicama prstiju prikazuju različite osjećaje: radost, ljutnju, strah, ljubav, itd. |
| ZAVRŠNI DIO: | Dlan pun sunca  Na velikom papiru nacrtano je sunce. Učenici redom ili zajedno polažu dlanove na papir tako da prstima dodiruju sunce. Nakon toga svaki učenik olovkom ocrtava svoj dlan na papiru. Zatim bojicama ili flomasterima nastoji što ljepše obojati dlan drugog učenika. Na taj način zajedno boje dlanove jedni drugima, odnosno zajedno izrađuju lijepu sliku. Predlaže se učenicima da zamisle kako se u dlanovima nalaze različita blaga ispunjena prijateljstvom, smijehom, ljubavlju,…. |